मनरेगा महिला श्रमिकों के लिए चलेंगी कक्षाएं
कार्यालय संवाददाता| गंगापुर सिटी
जिलेमें चल रहे मनरेगा श्रमिकों एवं स्वयं सहायता समूह की असाक्षर महिलाओं को साक्षर किया जाएगा। भीलवाड़ा में पायलट प्रोजेक्ट की सफलता के बाद साक्षरता एवं सतत शिक्षा एवं शिक्षाकर्मी बोर्ड के निदेशक हनुमंत सिंह भाटी ने सभी जिलों में नवाचार के इस कार्यक्रम को चलाए जाने के निर्देश दिए हैं। खासकर ऐसे जिले, जिनमें महिलाओं की साक्षरता प्रतिशत 60 प्रतिशत से कम है। सवाई माधोपुर जिले में साक्षरता प्रतिशत 65.39 हैं। इनमें महिला साक्षरता प्रतिशत 47.51 तथा पुरुष साक्षरता दर 81.51 है। महिला साक्षरता प्रतिशत को बढ़ाने के लिए साक्षरता विभाग की ओर से मनरेगा में कार्यरत श्रमिकों, खासकर महिलाओं को साक्षर करने पर जोर है। इसका कारण ये है कि इन महिलाओं को पढ़ने के लिए समय नहीं मिलता। सुबह-शाम चूल्हा चौका में बीतता है और दिन मनरेगा मजदूरी में। इसलिए इन महिलाओं को साक्षर करने के लिए कार्ययोजना बनाई जा रही है। इस योजना के तहत मनरेगा कार्यस्थल पर श्रमिकों को प्रेरकों द्वारा साक्षरता कक्षाओं का संचालन कर अक्षर ज्ञान देना प्रारंभ कराया जाएगा।
नवसाक्षरों के लिए संबंधित ग्राम पंचायत के महात्मा गांधी पुस्तकालय एवं वाचनालय से पुस्तकें मुहैया कराई जाएंगी। इस केन्द्रों से प्रेरकों द्वारा ज्ञानवर्धक पुस्तकें नवसाक्षरों को उपलब्ध कराई जाएंगी।
इनकाकहना है
^निदेशकके आदेश के बाद कार्ययोजना तैयार की जा रही है जिसमें मनरेगा कार्यस्थल पर श्रमिकों को प्रेरकों द्वारा साक्षरता कक्षाओं का संचालन कर अक्षर ज्ञान देना प्रारंभ कराया जाएगा।
रामखिलाड़ीबैरवा, जिला साक्षरता अधिकारी, सवाई माधोपुर।
hin_Deva bho_Deva hin_Deva hin_Deva hin_Deva hin_Deva awa_Deva